গল্পটা হয়তো খুব চেনা। যে মেয়েটা ময়লা পোশাকে দাঁড়িয়ে থাকে আপনার প্রতিদিনের যাতায়াতের পথে অথবা ফুটপাথের একধারে সন্তান কোলে যে মা শূন্য চোখে হাতটা বাড়িয়ে দেন আপনার দিকে, গল্পটা তাঁদের নিয়ে। কল্পনাতীত দারিদ্রে বাস করা এই ধরনের মানুষের জীবনটা কোন খাতে বয়, কী-ই বা তাদের পরিণিত, সে সম্পর্কে সম্যক ধারণা হয়তো আপনার রয়েছে। 

এই বিষয়ে অন্যান্য খবর

বাংলা টেলিভিশন ছেড়ে মুম্বই পাড়ি দিয়েছিলেন, তাঁর ছবি এবার ‘কান’-এ
স্বামী ‘অক্ষম’! সম্পর্ক বাঁচাতে কী সিদ্ধান্ত নিল স্ত্রী



‘শতিকা’-র একটি দৃশ্যে মিলিন্দ গুনাজি ও স্বাগতা নায়েক। ছবি সৌজন্য: শ্রীতমা দত্ত
কিন্তু এই ময়লা পোশাক, বিবর্ণ চেহারার পিছনে যে মনুষ্যহৃদয়, তার খোঁজ কে রাখে? ভিখারিনির আবার কীসের আবেগ?! দিন এনে দিন খাওয়াটুকুও যে জোটে না! এই বৃহত্তর সামাজিক উদাসীনতার আড়ালে হারিয়ে যায় কত ছোটগল্পেরা। ডেইলি সোপ তার ধার ধারে না, মেগাবাজেট ছবি তার দিকে ফিরেও তাকায় না! হয়তো কোনও ছোট পত্রিকার কবিতায় চোখের পলকে জ্বলে ওঠেন পথচারিণী আবার পলকেই মুছে যান। 
শ্রীতমা দত্তের ছোট ছবি ‘শতিকা’ এক মা-মেয়ের গল্প। ছেঁড়া শাড়ি গায়ে, ঝলমলে দোকানের দামি শাড়ির দিকে হাঁ করে চেয়ে থাকে যে ভিখারিনি মা, আর তার মুখের দিকে চেয়ে বুক মুচড়ে ওঠে যে ভিখারিনি মেয়ের— তেমন দুই নারীর গল্প। মায়ের শখের শাড়িটি তার হাতে তুলে দিতে, নিজেকে বিবস্ত্র করে সেই মেয়ে আর ক্রমশই তলিয়ে যেতে থাকে অন্ধকারে। কী হয় তার পরিণতি? 
আদিত্য ভরদ্বাজ প্রযোজিত এই ছবিটি দেখে নিতে পারেন নীচের লিঙ্কে ক্লিক করে—